**LĒMUMS**

LIEPĀJĀ

|  |  |
| --- | --- |
| 2020.gada 17.decembrī |  Nr.667/19(prot. Nr.19, 37.§) |

Par zemesgabala Dzērves ielā 10B Pilsētu

zemes nomas līgumu termiņu pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un ir noslēgts Pilsētu zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5. un 113.punktu, izskatot [..] 2020.gada 24.novembra iesniegumu, Pilsētu zemes nomas līgumus, kas noslēgti 2010.gada 30.jūnijā un 2015.gada 31.martā starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 30.novembra priekšlikumu (sēdes protokols Nr.15) un Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Pagarināt [..] Pilsētu zemes nomas līgumu par zemesgabala Dzērves ielā 10B, Liepājā (kadastra Nr.1700 041 0466), 709 kv.m platībā, kas noslēgti 2010.gada 30.jūnijā un 2015.gada 31.martā, iznomāšanu termiņus līdz 2030.gada 31.decembrim [..] nekustamā īpašuma, būves (kadastra apzīmējums 1700 041 0466 001), Dzērves ielā 10B uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot:

2.1. 2010.gada 30.jūnijā noslēgtajā Pilsētu zemes nomas līgumā par zemesgabala Dzērves ielā 10B (kadastra Nr.1700 041 0466) daļas 591 kv.m platībā, kas atbilst 5/6 domājamām daļām no 709 kv.m kopplatības, iznomāšanu šādus grozījumus:

2.1.1. izteikt līguma II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā ar 2010.gada 1.janvāri un ir spēkā līdz 2030.gada 31.decembrim";

2.1.2. izteikt līguma III.sadaļas "Norēķinu kārtība" 3.7.punktu šādā redakcijā:

"3.7. Ja maksājumi tiek kavēti, Nomnieks maksā nokavējuma procentus 0,1% apmērā no kavētās maksājuma summas par katru nokavējuma dienu".

2.2. 2015.gada 31.martā noslēgtajā Pilsētu zemes nomas līgumā par zemesgabala Dzērves ielā 10B (kadastra Nr.1700 041 0466) daļas 118 kv.m platībā, kas atbilst 1/6 domājamai daļai no 709 kv.m kopplatības, iznomāšanu grozījumu, izsakot līguma II.sadaļu "Līguma termiņš" šādā redakcijā:

"Līgums stājas spēkā tā parakstīšanas dienā un ir spēkā līdz 2030.gada 31.decembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas līgumu grozījumus.

4. Gadījumā, ja [..] vainas dēļ grozījumi Pilsētu zemes nomas līgumos par zemesgabala Dzērves ielā 10B nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |